stanford-oval/wikipedia huggingface dataset:
Sotavahinkoyhdistys

Sotavahinkoyhdistys oli Suomessa 1939–1951 toiminut yhdistys, jonka jäseninä olivat sotavahinkolain mukaisia rakennusten ja metsän palovakuutuksia myöntäneet vakuutuslaitokset. Irtaimiston palovakuutuksia myöntäneet vakuutuslaitokset muodostivat Irtaimiston sotavahinkoyhdistyksen, joka toimi 1940–1981. Vaikka yhdistyksiä oli kaksi, niitä johtivat samat henkilöt. Yhdistysten avulla vakuutuskorvaukset saatiin useamman maksajan kannettaviksi. Vuonna 1944 Sotavahinkoyhdistykselle siirrettiin lakkautettujen suojeluskuntien omaisuus ja varat. Jatkosodasta aiheutuneiden korvausten maksun jälkeen yhdistysten varat lahjoitettiin Sotavahinkosäätiölle, joka toimii edelleen.
Sotavahinkolain mukaisten vakuutusten korvaukset ja vakuutusmaksut suoritettiin vasta sodan päätyttyä. Vakuutettu omaisuus jaettiin kolmeen ryhmään, asutuskeskusten rakennukset, teollisuuslaitosten rakennukset sekä muut rakennukset ja metsät. Jos vakuutusmaksut eivät riittäneet ryhmässä sattuneiden vahinkojen korvauksiin, oli korvauksia tässä ryhmässä alennettava. Jos alennus oli yli 20 prosenttia, valtion varoista myönnettiin avustusta.
Yhdistyksen toimielimet

Sotavahinkoyhdistyksen kotipaikka oli Helsinki, ja sen toimieliminä olivat vuosittain pidetty yhdistyksen kokous ja hallitus. Jäsenenä olevaa yhtiötä edusti kokouksessa yhtiön valtuuttama henkilö ja jäsenenä olevaa palovakuutusyhdistystä Maaseudun palovakuutusyhdistyksen valtuuttamat henkilöt. Kokouksessa valtuutetulla oli yksi ääni jokaista palovakuutuskannan alkavaa sataa miljoonaa markkaa kohti. Äänestys voitiin suorittaa myös siten, että jokaisella valtuutetulla oli yksi ääni, jollei kukaan vastustanut tällaista menettelyä. Päätökset tehtiin enemmistön kannan mukaan, paitsi sääntömuutokset, joihin vaadittiin 2/3 edustetuista äänistä.
Yhdistyksen hallitukseen kuului viisi yhdistyksen kokouksen valitsemaa jäsentä, viisi varajäsentä ja kaksi valtioneuvoston määräämää lisäjäsentä sekä näiden varamiehet. Ensimmäisen hallituksen asetti sosiaaliministeriö. Nämä jäsenet olivat hallituksessa siihen saakka, kunnes yhdistyksen kokous oli päättänyt hallituksen jäsenistä. Hallituksen jäsenten ja varajäsenten toimikausi oli kolme vuotta. Hallitus valitsi yhdistykselle toimitusjohtajan ja tarvittavan määrän henkilökuntaa.
Kirjallisuutta

Sotavahinkoyhdistyksen ja Irtaimistonsotavahinkoyhdistyksen sotavahinkovakuutustoiminta 1939–1954, Sotavahinkosäätiö, 2004, ISBN 952-91-7677-5
Aiheesta muualla

Tietoja sotavahinkoyhdistykseen liittyvistä asiakirjoista (Arkistolaitos)
Sothi-Siswal-vaihe

Sothi-Siswal-vaihe n. 3200–2600 eaa. oli kypsää Indus-kulttuuria edeltänyt vaihe Saraswati- ja Sutlej-jokien tienoilla. Tunnetuin kulttuurin löytöpaikka lienee 
Kalibangan I, joka oli varhainen linnoitus.
Ajoitukset ja kaudet

Sothin kulttuuri alkoi jo 4600 eaa., Siswalin 3800 eaa. Varsinainen Siswal A eli Kalibangan I oli noin 3200–2800 eaa. Siswal A-keramiikassa ei ollut myöhemmälle Kalibanganille tyypillisä eläinkuvia. Keramiikka oli punaista ja harmaata, yleensä dreijattua. Maalaukset olivat mustaa tai tummanruskeata tavallisesti punaisella pinnalla. Josksu harvoin valkeata käytettiin akuva-aiheiden täytteinä. Siswal B alkoi noin 2000 eaa. Tässä keramiikassa oli sekä varhaisempaa vettä harappalaisen vaikutusta.  Nyt ilmestyivät harappaisille tyypilliset pipal-puun lehdet, kalanverkko-aihe ja leikaavat ympyrät. Ei-harappalaisessa komponentissa valkea maalaus hävisi. Siswal B:ssä ei ollut punamustaa keramiikkaa. Siswal C-vaiheessa suurin osa harappalaisesta keramiikasta katosi. "Handi"-tyyppinen korkea, ohut sisäänpäin kovera malja ilmestyi. Keramiikkaan ilmestyi Kalmisto H-tyyliä. Siswal D-vaiheessa ilmestyi maalattu harmaa keramiikka. Lisäksi aiempaa Siswal C-keramiikaa tehtuiin nyt harmaana.
Alue

Kulttuuria oli eniten Haryanassa ja ympäröivillä Punjabin ja Rajasthanin lähialueilla. Jonkin verran Sothi-Siswalin löytöjä on tehty myös Uttar Pradeshista ja Jammun-Kashmirin alueelta. Tarkemmin Sothi-Siswalin paikkoja on löydettyeniten Hissarin, ganganagarin, Jindin provinsseista.
Löytöpaikkoja

Sothi-Siswalin paikkoja oli vuoteen 1999 mennessä löydetty ainakin 165. Näistä ilmoitettiin 91:n koot. 91 paikasta noin 70:n ala oli alle 5 ha. Paikkojan keskikoko oli 4.3 ha. Yhteensä Sothi siswal-asutusta oli 165 taajamassa noin 706 ha.
Yli 20 ha
Rakhigarhi 40 ha
Ratta Theh 24 ha
10–20 ha
Banawali 16 ha
Gurnikalan 2 16 ha
Naiwala Theh 16 ha
Chanet 3 11,5 ha
Pali 10 ha
5–10 ha
Arada
Choti Mansa
Shahpur, Hissar
Rohira
Paoli
Ropar
Masaudpur
Baghru Khurd
Ghaswa
Siswal
Ghanut 1
Tigrana
Pindara
Barsana, Kurukhestrassa
Southern Cross -retkikunta

Southern Cross -retkikunta: Colbeck, Bernacchi ja Evans nylkevät hyljettä.
SS Southern Cross vuonna 1898.
Southern Cross -retkikunta oli brittien Etelämantereen tutkimusmatka vuosina 1898–1900. Tällöin talvehdittiin ensi kertaa mökissä mantereella ja käytettiin koirarekiä sisämaassa. Retkeä johti Norjassa syntynyt, mutta myöhemmin Australiassa asunut Carstens Borchgrevink. Borchgrevink oli ollut ensimmäisten Etelämantereella todistetusti käyneiden joukossa valaanpyyntiretkellä vuonna 1894. Borchgrevinkiä ajoi retkelle muun muassa halu saada ennätyksiä. Tämän Etelämantereelle suuntautuneet tieteellisen tutkimusretken tarkoituksena tehdä magneettisia tutkimuksia, säähavaintoja sekä paikallistaa magneettinen etelänapa ja mahdollisesti käydä siellä.
Retkikunta

Norjalais-englantilainen Carstens Borchgrevink oli ollut mukana Henryk Bullin valaanpyyntiretkellä ja oli ollut mukana ensimmäisten maihin nousseiden ryhmässä. Vuonna 1899 Borchgrevink ja hänen retkikuntansa olivat ensimmäiset suunnitellusti Etelämantereella talvehtineet ihmiset..
Retkikunta nousi laivasta maihin ja rakensi talvehtimismajakseen pienen mökin. Siihen jäi talveksi kymmenen miestä ja 75 koiraa. Miesten joukossa oli pari Lapin suomalaista koira-asiantuntijaa. Aurinko laski etelän syksyllä talveksi horisontin taakse, ja ainoa merkki auringosta 75 päivään oli pieni valonkajastus pohjoisessa keskipäivän aikaan. Ryhmä teki säähävaintoja ja magneettisia mittauksia. Borchgrevinkin ja tiedemiesten välillä oli riitoja. Palamaan unohtuneesta kynttilästä syttyi talvella tulipalo, joka saatiin sammumaan. Kolme miestä oli kuitenkin vähällä saada kytevästä hiilikasasta häkämyrkytyksen. Yksi miehistä, suomalainen, putosi jäärailon pohjalle, mutta pääsi ylös hakkaamalla jäähän veitsellä askelmia. Lääkäri Nicholai Hansen kuoli retken aikana.
Etelämantereen kesällä saapui SS Southern Cross -laiva, ja kapteeni Jensen toi majaan postia. Miehet siirtyivät mökistä laivaan, jonka risteillessä vesillä tutkijat tekivät edelleen magneettisia ja muita havaintoja. Keväällä miehistö purjehti itään Rossin jäähyllyn lähelle, Paikassa 164 läntistä pituutta, 78°35' eteläistä jään reuna oli niin matala, että laiva saattoi laskea miehiä jäälle. Täältä Mount Terror -vuoren läheltä Borchgrevink teki lyhyen noin 16 km rekiretken etelään leveysasteelle 78°50’. Eteläisin piste saavutettiin 17. helmikuuta 1900. Retkellä oli mukana kolme muuta miestä, joista yksi oli suomalainen. Se oli ensimmäinen rekiretki Antarktiksella sisämaahan. Todettiin jään reunan tarkassa kartoituksessa Rossin jäätikön reunan peräytyneen huomattavasti etelään noin 50 vuodessa Rossin retken ajoista.
Aiheesta muualla

Wikimedia Commonsissa on kuvia tai muita tiedostoja aiheesta .
NHL:n neljän maan turnaus

NHL:n neljän maan turnaus eli 4 Nations Face-Off pelattiin 12.–20. helmikuuta 2025 Montrealissa, Kanadassa ja Bostonissa, Yhdysvalloissa. Turnaukseen osallistuivat Kanadan, Ruotsin, Suomen ja Yhdysvaltojen maajoukkueet. Joukkueet koostuivat pelkästään NHL-pelaajista. Turnauksen voitti Kanada Connor McDavidin jatkoaikamaalilla Yhdysvaltoja vastaan käydyssä loppuottelussa, joka päättyi lukemin 3–2. Näin ollen Kanada on voitti neljännen peräkkäisen jääkiekkoturnauksen, johon osallistuivat maailman parhaat pelaajat. Nämä turnaukset ovat Vancouverin vuoden 2010 ja Sotšin vuoden 2014 olympialaiset sekä vuoden 2016 maailmancup.
Loppuottelussa näkyivät myös Yhdysvaltain presidentin Donald Trumpin lausunnot, sillä hän oli todennut vuoden 2025 alussa useita kertoja, että Kanadasta pitäisi tulla Yhdysvaltain 51. osavaltio. Ottelun alussa Kanadan kansallishymnin O Canadan esittänyt Chantal Kreviazuk muutti poikkeuksellisesti laulun sanoja. Hän lauloi englanniksi ”that only us command”, vaikka sanat ovat tarkalleen ”in all of us command”. Hän viestitti sanoillaan, että Kanada päättää itse omista asioistaan.
Otteluareenat

NHL vahvisti 9. kesäkuuta 2024, että turnauksen ottelut pelataan Montrealissa Centre Bellissä ja Bostonissa TD Gardenissa.
| Montreal |
| --- | --- |
: Centre Bell Kapasiteetti: 21 000
| Boston |
| --- | --- |
: TD Garden Kapasiteetti: 19 600
Turnausmuoto

Turnauksessa pelattiin alkusarja, jossa kaikki joukkueet pelasivat toisiaan vastaan kerran. Jokaisesta varsinaisella peliajalla voitetusta ottelusta joukkue sai 3 pistettä, jatkoaikavoitosta 2 pistettä, 1 pisteen jatkoaikatappiosta ja varsinaisen peliajan tappiosta 0 pistettä. Alkusarjan otteluissa mahdollinen jatkoaika pelattiin 3 vastaan 3 -menetelmällä 10 minuutin ajan, jonka jälkeen olisi seurannut voittolaukauskilpailu. Loppuottelun jatkoaika pelattiin 5 vastaan 5 -menetelmällä, ja erän kesto oli enintään 20 minuuttia.lähde?
Loppuotteluun pääsivät kaksi parhaiten sijoittunutta joukkuetta.
Otteluohjelma

Kellonajat ovat paikallista aikaa.
Otteluohjelma > Loppuottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
| 20. helmikuuta 2025 | Kanada  | 3−2 (ja.) |  Yhdysvallat | TD Garden, Boston |  |
20.00: 
| 20.00 | (1–1, 1–1, 0–0, 1–0)  | (1–1, 1–1, 0–0, 1–0)  | (1–1, 1–1, 0–0, 1–0)  |  |  |
| 20.00 |  MacKinnon (Harley, Reinhart) – 04.48  Bennett (Marner) – 34.00  McDavid (Marner, Makar) – 68.18  | Raportti |  16.52 − B. Tkachuk (Matthews)  27.32 − Sanderson (Matthews, Werenski)  |  |  |
| 20.00 |   | Jäähyt |   |  |  |
| 20.00 | 0 min |  | 2 min |  |  |
| 20.00 |   | Maalivahdit |   |  |  |
| 20.00 | Binnington |  | Hellebuyck |  |  |
20.00: 
20.00:
Joukkueet

Kokoonpanot julkistettiin 5. joulukuuta 2024.
Joukkueet > Kanada

Päävalmentaja: Jon Cooper
| Pelipaikka | Pelaaja | Joukkue |
| --- | --- | --- |
| M | Binnington, JordanJordan Binnington | St. Louis Blues |
| M | Hill, AdinAdin Hill | Vegas Golden Knights |
| M | Montembeault, SamSam Montembeault | Montreal Canadiens |
| P | Doughty, DrewDrew Doughty | Los Angeles Kings |
| P | Harley, ThomasThomas Harley* | Dallas Stars |
| P | Makar, CaleCale Makar | Colorado Avalanche |
| P | Morrissey, JoshJosh Morrissey | Winnipeg Jets |
| P | Parayko, ColtonColton Parayko | St. Louis Blues |
| P | Sanheim, TravisTravis Sanheim | Philadelphia Flyers |
| P | Theodore, SheaShea Theodore | Vegas Golden Knights |
| P | Toews, DevonDevon Toews | Colorado Avalanche |
| H | Bennett, SamSam Bennett | Florida Panthers |
| H | Cirelli, AnthonyAnthony Cirelli | Tampa Bay Lightning |
| H | Crosby, SidneySidney Crosby | Pittsburgh Penguins |
| H | Hagel, BrandonBrandon Hagel | Tampa Bay Lightning |
| H | Jarvis, SethSeth Jarvis | Carolina Hurricanes |
| H | Konecny, TravisTravis Konecny | Philadelphia Flyers |
| H | MacKinnon, NathanNathan MacKinnon | Colorado Avalanche |
| H | Marchand, BradBrad Marchand | Boston Bruins |
| H | Marner, MitchMitch Marner | Toronto Maple Leafs |
| H | McDavid, ConnorConnor McDavid | Edmonton Oilers |
| H | Point, BraydenBrayden Point | Tampa Bay Lightning |
| H | Reinhart, SamSam Reinhart | Florida Panthers |
| H | Stone, MarkMark Stone | Vegas Golden Knights |

Huomioita:
* = hälytettiin hätävaramieheksi Makarin ja Theodoren ollessa sivussa Yhdysvaltain ja Kanadan alkusarjaottelusta
Joukkueet > Ruotsi

Päävalmentaja: Sam Hallam
| Pelipaikka | Pelaaja | Joukkue |
| --- | --- | --- |
| M | Ersson, SamuelSamuel Ersson | Philadelphia Flyers |
| M | Gustavsson, FilipFilip Gustavsson | Minnesota Wild |
| M | Ullmark, LinusLinus Ullmark | Ottawa Senators |
| P | Dahlin, RasmusRasmus Dahlin | Buffalo Sabres |
| P | Andersson, RasmusRasmus Andersson | Calgary Flames |
| P | Ekholm, MattiasMattias Ekholm | Edmonton Oilers |
| P | Hedman, VictorVictor Hedman | Tampa Bay Lightning |
| P | Forsling, GustavGustav Forsling | Florida Panthers |
| P | Karlsson, ErikErik Karlsson | Pittsburgh Penguins |
| P | Brodin, JonasJonas Brodin | Minnesota Wild |
| H | Kempe, AdrianAdrian Kempe | Los Angeles Kings |
| H | Eriksson Ek, JoelJoel Eriksson Ek | Minnesota Wild |
| H | Nyquist, GustavGustav Nyquist | Nashville Predators |
| H | Pettersson, EliasElias Pettersson | Vancouver Canucks |
| H | Raymond, LucasLucas Raymond | Detroit Red Wings |
| H | Zibanejad, MikaMika Zibanejad | New York Rangers |
| H | Carlsson, LeoLeo Carlsson | Anaheim Ducks |
| H | Lindholm, EliasElias Lindholm | Boston Bruins |
| H | Arvidsson, ViktorViktor Arvidsson | Edmonton Oilers |
| H | Forsberg, FilipFilip Forsberg | Nashville Predators |
| H | Bratt, JesperJesper Bratt | New Jersey Devils |
| H | Nylander, WilliamWilliam Nylander | Toronto Maple Leafs |
| H | Rakell, RickardRickard Rakell | Pittsburgh Penguins |
Joukkueet > Suomi

Päävalmentaja: Antti Pennanen
| Pelipaikka | Pelaaja | Joukkue |
| --- | --- | --- |
| M | Lankinen, KevinKevin Lankinen | Vancouver Canucks |
| M | Luukkonen, Ukko-PekkaUkko-Pekka Luukkonen | Buffalo Sabres |
| M | Saros, JuuseJuuse Saros | Nashville Predators |
| P | Jokiharju, HenriHenri Jokiharju | Buffalo Sabres |
| P | Lindell, EsaEsa Lindell | Dallas Stars |
| P | Määttä, OlliOlli Määttä | Utah Hockey Club |
| P | Matinpalo, NikolasNikolas Matinpalo | Ottawa Senators |
| P | Mikkola, NikoNiko Mikkola | Florida Panthers |
| P | Vaakanainen, UrhoUrho Vaakanainen | New York Rangers |
| P | Välimäki, JuusoJuuso Välimäki | Utah Hockey Club |
| H | Aho, SebastianSebastian Aho | Carolina Hurricanes |
| H | Armia, JoelJoel Armia | Montreal Canadiens |
| H | Barkov, AleksanderAleksander Barkov | Florida Panthers |
| H | Granlund, MikaelMikael Granlund | Dallas Stars |
| H | Haula, ErikErik Haula | New Jersey Devils |
| H | Hintz, RoopeRoope Hintz | Dallas Stars |
| H | Kakko, KaapoKaapo Kakko | Seattle Kraken |
| H | Laine, PatrikPatrik Laine | Montreal Canadiens |
| H | Lehkonen, ArtturiArtturi Lehkonen | Colorado Avalanche |
| H | Lundell, AntonAnton Lundell | Florida Panthers |
| H | Luostarinen, EetuEetu Luostarinen | Florida Panthers |
| H | Rantanen, MikkoMikko Rantanen | Carolina Hurricanes |
| H | Teräväinen, TeuvoTeuvo Teräväinen | Chicago Blackhawks |
Joukkueet > Yhdysvallat

Päävalmentaja: Mike Sullivan
| Pelipaikka | Pelaaja | Joukkue |
| --- | --- | --- |
| M | Hellebuyck, ConnorConnor Hellebuyck | Winnipeg Jets |
| M | Oettinger, JakeJake Oettinger | Dallas Stars |
| M | Swayman, JeremyJeremy Swayman | Boston Bruins |
| P | Faber, BrockBrock Faber | Minnesota Wild |
| P | Fox, AdamAdam Fox | New York Rangers |
| P | Hanifin, NoahNoah Hanifin | Vegas Golden Knights |
| P | McAvoy, CharlieCharlie McAvoy | Boston Bruins |
| P | Sanderson, JakeJake Sanderson | Ottawa Senators |
| P | Slavin, JaccobJaccob Slavin | Carolina Hurricanes |
| P | Werenski, ZachZach Werenski | Columbus Blue Jackets |
| H | Boldy, MattMatt Boldy | Minnesota Wild |
| H | Connor, KyleKyle Connor | Winnipeg Jets |
| H | Eichel, JackJack Eichel | Vegas Golden Knights |
| H | Guentzel, JakeJake Guentzel | Tampa Bay Lightning |
| H | Hughes, JackJack Hughes | New Jersey Devils |
| H | Kreider, ChrisChris Kreider | New York Rangers |
| H | Larkin, DylanDylan Larkin | Detroit Red Wings |
| H | Matthews, AustonAuston Matthews | Toronto Maple Leafs |
| H | Miller, J. T.J. T. Miller | New York Rangers |
| H | Nelson, BrockBrock Nelson | New York Islanders |
| H | Tkachuk, BradyBrady Tkachuk | Ottawa Senators |
| H | Tkachuk, MatthewMatthew Tkachuk | Florida Panthers |
| H | Trocheck, VincentVincent Trocheck | New York Rangers |
Joukkueet > Loukkaantumisen vuoksi pois jääneet pelaajat

Kanada: Alex Pietrangelo (hänet korvasi Drew Doughty)
Ruotsi: William Karlsson (hänet korvasi Rickard Rakell), Jacob Markström (hänet korvasi Samuel Ersson)
Suomi: Jani Hakanpää (hänet korvasi Henri Jokiharju), Miro Heiskanen (hänet korvasi Urho Vaakanainen), Rasmus Ristolainen (hänet korvasi Nikolas Matinpalo)
Yhdysvallat: Quinn Hughes (hänet korvasi Jake Sanderson)
Televisiointi

Suomessa turnauksen televisiointioikeudet omisti Nelonen Media. Kaikki ottelut näkyivät Ruudussa Ruutu+ Urheilu -tilauksella. Suomen ottelut ja loppuottelu näytettiin myös Neloselta ilmaiseksi. Suomen ottelut ja loppuottelun selosti Antti Mäkinen. Muiden otteluiden selostuksesta vastasi Velja Engström.
Ivan Southall

Ivan Southall l (8. kesäkuuta 1921 Canterbury, Victoria, Australia – 15. marraskuuta 2008 Wantirna, Victoria, Australia) oli australialainen lastenkirjailija.
Southall joutui isänsä kuoltua lopettamaan koulunkäynnin 14-vuotiaana. Vapaa-ajallaan hän kirjoitti novelleja, joista osa julkaistiin, ja 20-vuotiaana hän oli julkaissut neljä kirjaa. Hän oli toisen maailmansodan veteraani ja asui sodan jälkeen kaksi vuotta Lontoossa.
Southall palasi 1947 Australiaan, ja vuonna 1950 ilmestyi ensimmäinen osa hänen suositusta Simon Black -seikkailukirjasarjastaan. Teoksia on käännetty maailmanlaajuisesti vähintään parillekymmenelle kielelle, myös suomeksi, ja niille myönnettiin arvostettuja palkintoja useissa maissa. Vuonna 1971 hän sai teoksestaan Carnegie-mitalin.
Southallin teoksesta Hills End (1962) on tehty televisioversio. Hän sai vuonna 1981 Australian ritarikunnan jäsenen arvon. Hän kuoli syöpään 87-vuotiaana.
Suomennetut teokset

Pakkolasku pimeään, suom. Pirkko Talvio. Otava, 1969 (Otavan nuortenkirjoja)
Pensaspalo, suom. Pirkko Talvio. Otava, 1970 (Otavan nuortenkirjoja)
Päästä pallo lentoon, suom. Marja Leskinen. Otava, 1971 (Otavan nuortenkirjoja)
Kaupunki on meidän, Otava, 1973 ISBN 951-1-00826-9 - (Otavan nuortenkirjoja.)
Aiheesta muualla

Ivan Southall Austlit. Sydney. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Belgia  Yhdysvallat  Latvia  Japani  Tšekki  Australia  Korea  Alankomaat  Puola 
Tieteilijät:  CiNii 
Henkilöt:  DDB  Trove 
Muut:  SNAC  IdRef
Venny Soldan-Brofeldt

| Venny Soldan-Brofeldt |
| --- | --- |
 Hanna Paulin maalaus noin vuodelta 1885
Henkilötiedot
Syntynyt: 2. marraskuuta 1863 Helsinki, Suomi
Kuollut: 10. lokakuuta 1945 (81 vuotta) Helsinki
Kansalaisuus:  suomalainen
Taiteilija
Ala:  kuvataiteilija, kuvittaja
Kuuluisimpia töitä:  Heränneitä (1900), palkittu Pariisin maailmannäyttelyssä
Vendla ”Venny” Irene Soldan-Brofeldt (o.s. Soldan; 2. marraskuuta 1863 Helsinki – 10. lokakuuta 1945 Helsinki) oli suomenruotsalainen 1800-luvun lopun ja 1900-luvun alun kuvataiteilija ja taidemaalari. Lisäksi hän oli korusuunnittelija ja -muotoilija. Hän teki taideteollisuuden käyttöön kameekoruja ja myös puu- ja paperiveistoksia. Lisäksi hän kuvitti lastenkirjoja.
Soldan-Brofeldtin maalausten aiheet olivat kodinläheisiä. Maalaukset kuvasivat lapsia, meri- ja rantamaisemia.
Soldan-Brofeldt oli myös aktiivinen naisasianainen. Hänen aloitteestaan syntyi muun muassa Taidetta kouluille -yhdistys vuonna 1906. Hän oli mukana keskusteluklubissa, josta myöhemmin muodostui Unioni Naisasialiitto Suomessa r.y.
Soldan-Brofeldt oli naimisissa kirjailija Juhani Ahon kanssa. Venny Soldan-Brofeldt kuoli vähän alle 82-vuotiaana, sisarussarjansa viimeisenä.
Elämä > Lapsuus

Wendla ”Venny” Irene Soldan syntyi vuonna 1863 Helsingissä insinööriperheeseen saksalaissyntyisen äidin ja ruotsinkielisen isän toiseksi vanhimpana kuudesta lapsesta ja viidestä tyttärestä. Hänen isänsä oli Suomen Rahapajan johtaja August Fredrik Soldan (1817–1885) ja äitinsä saksalaissyntyinen Marie Müller (1837–1927). Kotikieli oli ruotsi. Isä August Soldan tuki tyttärensä taiteellisia pyrkimyksiä. Pienestä pitäen Venny oli isän tyttö, hänen ensimmäinen sanansakin oli ”pappa”. Soldan-Brofeldt kirjasi päiväkirjoihinsa 1936–1941 isänsä antamia opetuksia. Listassa ”Pieniä viisauksia, joista minulla on jatkuvasti hyötyä” on ensimmäisenä isän ohje siitä, miten voi pysyy kylmänä lasittamattomassa saviruukussa, jonka ympärille on kiedottu märkä pyyhe. Ohjeista löytyy myös kohta ”katso peiliin – ja naura”. Isä kasvatti ”variksenpoikiaan”, kuten hän lapsiaan nimitti, filosofi ja pedagogi Johann Friedrich Herbartin oppien mukaan ja suhtautui lasten kasvatukseen yhtä vakavasti kuin työhönsä toisin kuin yleensä säätyläisperheissä. Pohjimmiltaan lasten ohjaus oli kristillistä, ”rakasta lähimmäistäsi omantunnon mukaisesti enemmän kuin itseäsi ja Jumalaa yli kaiken”. Ruumiillista kuritusta perheessä ei käytetty, vaan ongelmat pyrittiin ratkaisemaan puhumalla. Ajan kasvatusihanteet olivat toisenlaiset, mutta Soldaneilla haluttiin kehittää enemmän lasten omaa arvostelukykyä kuin sokeaa tottelevaisuutta. Tosin isän sisaret Alexandra ja Edla, jotka olivat kumpikin opettajia, olivat sitä mieltä, että August kasvatti lapsensa liian vapaasti.
Soldan oli pikkusiskoaan Tillyä, joka tuli suuresti vaikuttamaan hänen elämäänsä, kymmenen vuotta vanhempi. Hän kävi Helsingin Saksalaista koulua, jonka lopetti jo 14-vuotiaana isänsä luvalla vuonna 1878 ja siirtyi opiskelemaan Ida Behmin johtamaan tyttökouluun Viipuriin. Tyttökoulu oli perustettu hyvämaineisen Behmin poikakoulun rinnalle. Muistellessaan kouluaikaansa Viipurissa Venny kertoi, etteivät muut aineet kuin piirustus jaksaneet kiinnostaa häntä.
Elämä > Taideopinnot ja työskentely ulkomailla

Soldan kävi Suomen Taideyhdistyksen piirustuskoulua ja opiskeli myös Pietarissa ja Pariisissa. Vuosina 1880–1884 hän opiskeli piirtämistä Suomen Taideyhdistyksen piirustuskoulussa Helsingissä. Hän sai myös yksityisopetusta Maria Wiikiltä ja opiskeli maalausta Stieglitzin opistossa Pietarissa 1883–1885. Pariisissa hän opiskeli Académie Colarossissa useaan otteeseen 1880-luvun jälkipuoliskolla.lähde?
Soldan matkusti opintomatkalle sekä Espanjaan että Italiaan. Matkarahat hän hankki jäljentämällä klassikkomaalauksia, jotka tuohon aikaan menivät hyvin kaupaksi. Palattuaan Helsinkiin hän toimi taideopettajana.